Με αφορμή την αλυσίδα αποκαλύψεων και μοιρασμάτων εμπειριών έμφυλης βίας που ξεκίνησε η αφήγηση της Σοφίας Μπεκατώρου, το **Κέντρο Συμβουλευτικής και Ψυχολογικής Υποστήριξης Α.Π.Θ**. και το **Κέντρο Διοτίμα** διοργανώνουν ένα διαδικτυακό εργαστήριο σχετικά με τη **Σεξουαλική Παρενόχληση, το νομικό πλαίσιο και τις διαθέσιμες υποστηρικτικές υπηρεσίες για επιζώσες και επιζώντες**.

Στόχος του εργαστηρίου είναι να δώσει ένα ακόμα έναυσμα για συζήτηση στους χώρους του Πανεπιστημίου και να παρέχει βασικές γνώσεις γύρω από τα θέματα σεξισμού και παρενόχλησης, ιδίως σε χώρους δουλειάς και εκπαίδευσης. Στο πλαίσιο του webinar οι συμμετέχουσες και οι συμμετέχοντες θα έχουν τη δυνατότητα να διαπραγματευτούν τους όρους "έμφυλη βία" και "σεξουαλική παρενόχληση", το πώς αυτές εντοπίζονται σε βλαπτικές κοινωνικές και πολιτισμικές αντιλήψεις σχετικά με τους έμφυλους ρόλους, θα ενημερωθούν για τη σχετική νομοθεσία και για τους φορείς που μπορούν να απευθυνθούν για να ζητήσουν υποστήριξη τα άτομα που είχαν ή έχουν εμπειρίες έμφυλης βίας.

Εισηγήτριες:

* Βιργινία Ξυθάλη, Ψυχολόγος και Εκπαιδεύτρια σε θέματα φύλου και έμφυλης βίας
* Δήμητρα Λάτσιου, Δικηγόρος στο εφετείο
* Βίλυ Χατζηγιάννη, Τοπική Συντονίστρια Ομάδας Αστικού Ιστού Θεσσαλονίκης

Ημερομηνία: .Δευτέρα 1 Μάρτη 11πμ  - 2μμ  
Η συμμετοχή είναι **δωρεάν**.

Το εργαστήρι θα πραγματοποιηθεί διαδικτυακά (μέσω zoom)  και απευθύνεται αποκλειστικά σε φοιτητές και φοιτήτριες του Α.Π.Θ..

Λόγω της φύσης του εργαστηρίου, οι συμμετοχές θα είναι περιορισμένες και θα τηρηθεί σειρά προτεραιότητας. Απαραίτητη η δήλωση συμμετοχής στο <http://kesypsy.web.auth.gr/el/node/103>

Η δήλωση συμμετοχής ισχύει μόνο με την χρήση του ιδρυματικού μαιλ σας, όπου θα σας σταλεί ο σχετικός σύνδεσμός zoom.  
Για πληροφορίες επικοινωνήστε με την Άλτα Πανέρα, Ψυχολόγο - Ψυχοθεραπεύτρια του ΚΕ.ΣΥ.Ψ.Υ. στο [apanera@psy.auth.gr](mailto:apanera@psy.auth.gr)